b'\n_START_ARTICLE_\nGeza Pinter\n_START_SECTION_\n\xc5\xbdivljenjepis\n_START_PARAGRAPH_\nGeza Pinter se je rodil leta 1855 v Marki\xc5\xa1anvcih (hi\xc5\xa1na \xc5\xa1tevilka 5) kot sin uglednega upravnika raki\xc4\x8danskega gospostva Dominusa Antona Pinterja in Domine Barbare Pollak, ki je bila teta okrajnega glavarja Pongraca pl. Posffaya. Stan star\xc5\xa1ev je mati\xc4\x8dni knjigi ozna\xc4\x8den z besedo honouratus. Krstna botra sta bila odvetnik Jo\xc5\xbeef pl. Berke in Marija pl. Szmodis. Hi\xc5\xa1a v kateri se je rodil Pinter dandanes ne stoji ve\xc4\x8d, jo je pa mogo\xc4\x8de zaslediti na zemljevidu Marki\xc5\xa1avcev iz leta 1846, na kateri je ozna\xc4\x8dena kot ena izmed dveh kamnitih stavb v kraju - najverjetneje je \xc5\xa1lo za starej\xc5\xa1o plemi\xc5\xa1ko kurijo, ki jo je dru\xc5\xbeina pridobila od svojih prednikov plemi\xc5\xa1kih dru\xc5\xbein Pollak ali Czigany. V 70. letih 19. stoletja se je pojavil v Murski Soboti in se pri\xc5\xbeenil v dru\xc5\xbeino posestnika Berkeja - njegova sestra Marta se je poro\xc4\x8dila z Mihalyjem pl. Berke. Bil je pobudnik ustanovitve Murskosobo\xc5\xa1ke hranilnice in do dvoje smrti leta 1898 tudi njen ravantelj (predsednik). Prav on je namre\xc4\x8d zbral ljudi ki so bili zmo\xc5\xbeni in seveda pripravljeni pla\xc4\x8dati 300 forintov za vsako delnico banke. Poleg tega je v Murski Soboti deloval kot odvetnik, bil je predsednik glasbenega in pevskega dru\xc5\xa1tva, ter \xc4\x8dlan \xc5\xbeupanijskega municipalnega odbora. Poro\xc4\x8dil se je z Ido pl. Horvath de Szent-Peter, h\xc4\x8derko odvetnika in okrajnega glavarja Pavla pl. Horvath de Szent-Peter in Ane Rozenkrancz. V zakonu se jima je rodil sin Nikolaj, ki je bil murskosobo\xc5\xa1ki odvetnik in notar. Po drugi svetovni vojni je moral pobegniti v Argentino. Geza Pinter je umrl je 9. julija 1898. Pokopan je na mursko-sobo\xc5\xa1kem pokopali\xc5\xa1\xc4\x8du.'